**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կրթության մասին»1999 թվականի ապրիլի 14-ի ՀՕ-297 օրենքի այսուհետ` Օրենք 14-րդ հոդվածի 41-րդ մասը և 43-րդ հոդվածը ուժը կորցրած ճանաչել:

**Հոդված 2.** Օրենքի 37-րդ հոդվածի՝

1. 2-րդ կետը ուժը կորցրած ճանաչել.
2. 9-րդ կետից հանել «, վերահսկում է դրանց իրականացումը» բառերը.
3. 14-րդ կետից հանել «և վերահսկումը» բառերը.
4. լրացնել նոր՝ 14.1-ին 14.2-րդ և 14.3-րդ կետերով.

«14.1) սահմանում է կրթության կառավարման տեղեկատվական համակարգի վարման կարգը.

14.2) մշակում, ներդնում և վարում է կրթության ոլորտի պետական վարչական ռեգիստրները.

14.3) հաստատում է լիցենզիայի ներդիրի և լիցենզավորված անձանց գործունեությանն առնչվող հաշվետվության ձևերը.»:

**Հոդված 3.** Օրենքի 371-րդհոդվածը շարադրել նոր խմբագրությամբ.

«**Հոդված 371. Նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտներում վերահսկողություն իրականացնող տեսչական մարմինը**

1. Նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտներում  տեսչական մարմինն իրականացնում է օրենսդրության պահանջների պահպանմանը, կրթության որակի բարձրացմանը և կրթական ծրագրերի յուրացման ապահովմանն ուղղված վերահսկողություն:»:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**««ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը.**

««Կրթության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի ընդունումը բխում է Սահմանադրության 6-րդ հոդվածի 2-րդ մասի կարգավորումներից, ինչպես նաև կրթության բնագավառում պետական քաղաքականությունը առավել արդյունավետ իրականացնելու նպատակներից:

1. **Խնդիրները և կարգավորման նպատակը.**

«Կրթության մասին» ՀՀ օրենքի նախագծով ներկայացված առաջարկությունները պայմանավորված են այն հանգամանքով, որ ՀՀ կրթության, գիտության, մշակույթի և սպորտի նախարարության կրթական տեխնոլոգիաների ազային կենտրոնի կողմից մշակվել է «Կրթության կառավարման տեղեկատվական համակարգ»՝ տվյալների հիման վրա հետազոտություններ, ուսումնասիրություններ և վերլուծություններ իրականացնող, ինչպես նաև կրթական քաղաքականությամբ հետաքրքրվող հետազոտողներին և շահագրգիռ անձանց ու կազմակերպություններին լայն և բազմաշերտ տեղեկատվություն տրամադրելու նպատակով:

Համակարգի լիարժեք և ամբողջ ծավալով գործարկման համար, որի մեջ պետք է ընդգրկվեն բոլոր ուսումնական հաստատությունները՝ անհրաժեշտ է ընդունել կրթության կառավարման տեղեկատվական համակարգի վարման կարգը, որի իրավասությունը նախագծով վերապահվում է ՀՀ կրթության, գիտության, մշակույթի և սպորտի նախարարությանը:

**Ցանկացած ոլորտում առկա խնդիրները վեր հանելու, ինչպես նաև փաստերի վրա հիմնված քաղաքականություններ մշակելու համատեքստում էապես կարևորվում է հավաստի վիճակագրական տվյալների հավաքագրումն ու ամփոփումը: Խնդիրն առավել կարևոր և առանձնահատուկ բնույթ է ստանում կրթության ոլորտում, որտեղ յուրաքանչյուր սովորողի վերաբերյալ տեղեկությունն իր ազդեցությունն ունի ենթաոլորտային քաղաքականությունների ու ծրագրերի մշակման և զարգացման ուղենիշների ընտրության ժամանակ:**

**Ներկայում «**Պաշտոնական վիճակագրության մասին**» ՀՀ օրենքով սահմանված է** պաշտոնական վիճակագրության մասնակիցների գործառույթների, իրավունքների ու պարտականությունների շրջանակը. մասնավորապես՝ **նշված օրենքի 5-րդ** հոդվածի 2-րդ մասի 2-րդ կետի համաձայն՝ պետական և տեղական ինքնակառավարման մարմինները համարվում են վարչական տվյալներ տրամադրողներ, իսկ նույն օրենքի 20-րդ հոդվածի 1-ին մասի համաձայն՝ պետական և տեղական ինքնակառավարման մարմինները պարտավոր են պաշտոնական վիճակագրության արտադրողներին անհատույց տրամադրել իրենց տրամադրության տակ գտնվող տվյալները՝ պաշտոնական վիճակագրության արտադրման համար անհրաժեշտ մանրամասնությամբ, ինչպես նաև՝ մեթատվյալները, որոնք թույլ են տալիս գնահատել տվյալների որակը:

**Վարչական տվյալներն անհրաժեշտ են նաև, միջազգային համագործակցության շրջանակներում ստանձնած պարտավորություններին համապատասխան, կրթության ոլորտին առնչվող հարցաշարերը պատշաճ լրացնելու համար:**

Այսպիսով, **«Կրթության մասին» ՀՀ օրենքում լրացում կատարելու մասին» ՀՀ օրենքի նախագծի** նպատակն է Կրթության պետական կառավարման լիազորված մարմնի կողմից պետական վարչական ռեգիստրների վարման համար իրավական հիմքերի ստեղծումը:

Նախագծի 2-րդ հոդվածով առաջարկվող լրացումները պայմանավորված են նաև ՀՀ կրթության, գիտության, մշակույթի և սպորտի նախարարության գործառույթներն իրականացնելու նպատակով, քանի որ նախագծով նշված դրույթով սահմանվում եմ ՀՀ կրթության, գիտության, մշակույթի և սպորտի նախարարության կողմից ոլորտը կարգավորող ենթաօրենսդրական իրավական ակտեր ընդունելու լիազորող նորմեր, ինչը բխում է Սահմանադրության 6-րդ հոդվածի 2-րդ մասի կարգավորումից՝ համաձայն որի Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:

Նախագծի 3-րդ հոդվածով առաջարկվող փոփոխությունը պայմանավորված է տեսչական բարեփոխումների արդյունքում օրենսդրական կարգավորումների հստակեցման անհրաժեշտությամբ:

1. **Ակնկալվող արդյունքը.**

Նախագծի ընդունմամբ կապահովվեն Սահնամանադրության 6-րդ հոդվածի 2-րդ մասով ամրագրված իրավական հիմքերը:

**Նախագծի** ընդունման արդյունքում ակնկալվում է սահմանել ՀՀ կրթական համակարգի պետական վարչական ռեգիստրների վարման իրավական հիմքերը:

**4.Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

**««ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ՈՒ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

««Կրթության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում։

**ԱՄՓՈՓԱԹԵՐԹ**

**««ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ** **ՎԵՐԱԲԵՐՅԱԼ ՇԱՀԱԳՐԳԻՌ ԳԵՐԱՏԵՍՉՈՒԹՅՈՒՆՆԵՐԻՑ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
| NN | **Առարկության, առաջարկության հեղինակը, Գրությանստացմանամսաթիվը, գրությանհամարը** | **Առարկության, առաջարկության բովանդակությունը** | **Եզրակա-ցություն** | **Կատարված փոփոխություն** |
| 1. | ՀՀ արտաքին գործերի նախարարություն *2019-09-16 թիվ 1111/12122-19* | Առաջարկություններ և դիտողություններ չկան: |  |  |
| 2. | ՀՀ պաշտպանության նախարարություն*2019-09-17 թիվ ՊՆ/510/1864-2019* | Առաջարկություններ և դիտողություններ չկան: |  |  |
| 3. | ՀՀ բարձր տեխնոլոգիական արդյունաբերության նախարարություն*2019-09-17 թիվ* *01/16.1/10405-2019* | Առաջարկություններ և դիտողություններ չկան: |  |  |
| 4. | ՀՀ առողջապահության նախարարություն*2019-09-18 թիվ ԱԹ/05/15320-19* | 1. Նախագծի վերևի աջ անկյունում լրացնել «ՆԱԽԱԳԻԾ» բառը: 2. Նախագծին կից ներկայացնել ընդունման կապակցությամբ այլ նորմատիվ իրավական ակտերի ընդունման անհրաժեշտության կամ բացակայության մասին տեղեկանքը: | Ընդունվել է մասնակի | Կատարվել է համապատասխան փոփոխություն |
| 5. | ՀՀ շրջակա միջավայրի նախարարություն*2019-09-19 թից 1/07.2/12483-19* | Առաջարկություններ և դիտողություններ չկան: |  |  |
| 6. | ՀՀ արտակարգ իրավիճակների նախարարություն*2019-09-20 թիվ 01//6754-2019* | Առաջարկություններ և դիտողություններ չկան: |  |  |
| 7. | ՀՀ աշխատանքի և սոցիալական հարցերի նախարարություն*2019-09-20 թիվ ԶԲ/ԱՄ-1-5/18982-2019* | Առաջարկություններ և դիտողություններ չկան: |  |  |
| 8. | ՀՀ տարածքային կառավարման և ենթակառուցվածքների նախարարություն*2019-09-23 թիվ01/15.2/14692-19* | Առաջարկություններ և դիտողություններ չկան: |  |  |
| 9. | ՀՀ ֆինանսների նախարարություն*2019-09-23 թիվ01/11-4/15588-2019* | Առաջարկություններ և դիտողություններ չկան: |  |  |
| 10. | ՀՀ էկոնոմիկայի նախարարություն*2019-09-24 թիվ 05/09.1/9114-19* | Առաջարկություններ և դիտողություններ չկան: |  |  |
| 11. | ՀՀ կրթության տեսչական մարմին*2019-11-01 թիվ 01/02/826-2019* | Առաջարկություններ և դիտողություններ չկան: |  |  |
| 12. | ՀՀ արդարադատության նախարարություն*2019-11-28 թիվ 01/27.1/27198-2019* | Նախագծի 3-րդ հոդվածով լրացվող 14.1-ին և 14.2-րդ մասերով պայմանավորված՝ նախագծի անցումային դրույթներում անհրաժեշտ է նախատեսել նաև կրթության պետական կառավարման լիազորված մարմնի կողմից ենթաօրենսդրական նորմատիվ իրավական ակտերի ընդունման նախատեսվող ժամկետները՝ ելնելով «Նորմատիվ իրավական ակտերի մասին» օրենքի 13-րդ հոդվածի 5-րդ մասի 2-րդ կետի պահանջներից: | Ընդունվել է | Կատարվել է համապատասխան փոփոխություն |
| 13. | ՀՀ վարչապետի աշխատակազմի տեսչական մարմինների աշխատանքների համակարգման գրասենյակ*2019-12-13 թիվ 02/11.8/54944-2019* | 1.«Տեսչական մարմինների մասին» օրենքի 19-րդ հոդվածի 4-րդ մասում սահմանվում է, որ տեսչական մարմնի ստեղծումից հետո տվյալ բնագավառում վերահսկողություն իրականացնող այլ մարմին գործել չի կարող: Վերոնշյալ հոդվածի տրամաբանությունը հաշվի առնելով անհրաժեշտ է ներկայումս Լիազոր մարմնին վերապահված վերահսկողական իրավասությունները վերապահել տեսչական մարմին: Հարկ ենք համարում նշել, որ ինչպես «Կրթության մասին», այնպես էլ մի շարք այլ օրենքերում լիազոր մարմնի իրավասությունների մեջ նշված են վերահսկողական գործառույթներ, քանի որ մինչև 2018 թվականը տեսչական մարմինները (տեսչությունները) այս կամ այն կարգավիճակով եղել են նախարարությունների համակարգում (կազմում): Հաշվի առնելով վերոգրյալը՝ առաջարկում ենք Նախագիծը լրացնել հետևյալ բովանդակությամբ նոր հոդվածներով.Հոդված. Ուժը կորցրած ճանաչել Օրենքի 14-րդ հոդվածի 41-րդ մասը և 37-րդ հոդվածի 1-ին մասի 2-րդ կետը: Հոդված. Օրենքի 37-րդ հոդվածի 1-ին մասի Ա. 9-րդ կետից հանել «, վերահսկում է դրանց իրականացումը» բառերը.Բ. 14-րդ կետից հանել «և վերահսկումը» բառերը: | Ընդունվել է | Կատարվել են համապատասխան փոփոխություններ |
|  |  | 2. Հաշվի առնելով այն հանգամանքը, որ Կրթության տեսչական մարմնի վերահսկողության ոլորտներն ընդգկում են միայն նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտները, իսկ բարձրագույն կրթության ոլորտի նկատմամբ Կրթության տեսչական մարմինը վերահսկողություն չի իրականացնում, առաջարկում ենք Նախագծի 4-րդ հոդվածը շարադրել հետևյալ խմբագրությամբ. «**Հոդված 371. Նախադպրոցական կրթության, հանրակրթության, նախնական մասնագիտական(արհեստագործական) և միջին մասնագիտական կրթության ոլորտներում վերահսկողություն իրականացնող տեսչական մարմինը** 1. Նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտներում վերահսկողություն իրականացնող տեսչական մարմինն ապահովում է նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտներում օրենսդրության պահանջների պահպանումը, կրթության որակի բարձրացումը և կրթական ծրագրերի յուրացման ապահովմանն աջակցումը:»: | Ընդունվել է  | Կատարվել են համապատասխան փոփոխություններ |
|  |  | 3. Նախագծի 4-րդ հոդվածով ուժը կորցրած է ճանաչվում Օրենքի 43-րդ հոդվածի 7-րդ մասը, որի արդյունքում հոդվածի վերնագիրը՝ «Պետական վերահսկողությունն ուսուցման որակի նկատմամբ», այլևս չի համապատասխանի հոդվածի բովանդակությանը, քանի որ հոդվածի միակ գործող՝ 1-ին մասը վերաբերում է կրթության պետական կառավարման լիազորված մարմնին: Ուստի առաջարկում ենք վերանայել նաև հոդվածի վերնագիրը՝ այն համապատասխանեցնելով հոդվածի բովանդակությանը: | Ընդունվել է | Կատարվել են համապատասխան փոփոխություններ |
| 14. | ՀՀ վարչապետի աշխատակազմի իրավաբանական վարչություն*2020-06-23 թիվ* 02/11.8/28341-2020 | Նախագծի 1-ին հոդվածով սահմանվում է, որ կրթության զարգացման ռազմավարությունը կառավարության ներկայացմամբ հաստատում է Ազգային ժողովը, ինչը խնդրահարույց է ՀՀ սահմանադրական կարգավորումների համատեքստում: Մասնավորապես՝ Ազգային ժողովի կողմից կրթության զարգացման ռազմավարության հաստատումը չի բխում Սահմանադրության 88-րդ հոդվածով Ազգային ժողովին վերապահված գործառնական դերից: Հարկ է նշել, որ Սահմանադրությամբ Ազգային ժողովին նմանատիպ ռազմավարություն հաստատելու հատուկ լիազորություն վերապահված չէ: Ըստ նախագծի հիմնավորումների՝ Ազգային ժողովի կողմից նշված ռազմավարության հաստատումը կարող է դիտարկվել որպես Ազգային ժողովին վերապահված օրենսդիր իշխանության իրականացման բաղկացուցիչ մաս: Սակայն, գտնում ենք, որ նշված ռազմավարությունը չի կարող օրենքի տեսքով ընդունվել, քանի որ այն չունի իրավակարգավորիչ ֆունկցիա, ինչը օրենքին բնութագրող առանցքային հատկանիշն է:Բացի այդ, կրթության զարգացման ռազմավարության հաստատումը ՀՀ կառավարության սահմանադրական լիազորությունների շրջանակներում է, մասնավորապես՝ Սահմանադրության 146-րդ հոդվածի 2-րդ մասի համաձայն՝ պետության ներքին և արտաքին քաղաքականությունը իր ծրագրի հիման վրա մշակում և իրականացնում է կառավարությունը: Հարկ է նշել, որ կառավարության գործող ծրագիրը հաստատվում է Ազգային ժողովի կողմից, որով արդեն իսկ սահմանվել են կրթության ոլորտին վերաբերող ռազմավարական ուղղությունները, այդ պարագայում Ազգային ժողովի կողմից կրթության ոլորտի ռազմավարական ուղղությունների ևս մեկ անգամ սահմանումը հիմնավորված չէ:Հատկանշական է նաև, որ տարբեր ոլորտների զարգացման ռազմավարությունները ընդունվել են ՀՀ կառավարության կողմից, օրինակ 2019 թվականին ՀՀ կառավարության կողմից ընդունվել են՝ «[ՀՀ հակակոռուպցիոն ռազմավարությունը և դրա իրականացման 2019-2022 թվականների միջոցառումների ծրագիրը»](https://www.arlis.am/DocumentView.aspx?DocID=134876) կամ «[ՀՀ դատական և իրավական բարեփոխումների 2019-2023 թվականների ռազմավարությունը և դրանից բխող գործողությունների ծրագրերը», այդ պարագայում առաջարկվող նախագիծը խնդրահարույց է դառնում նաև առկա համակարգային լուծումների շրջանակներում:](https://www.arlis.am/DocumentView.aspx?DocID=135487) | Ընդունվել է: | Կատարվել է համապատասխան փոփոխություն: |